C 152/90
MT
Il-Ġurnal Uffiċjali tal-Unjoni Ewropea
6.4.2022
1.5.
Il-KESE jipproponi li r-Regolament dwar il-kriptoassi, tal-pakkett leġiżlattiv kontra l-ħasil tal-flus, jiġi implimentat b’urġenza.
Il-Proposta tal-Kummissjoni għal Regolament dwar is-swieq fil-kriptoassi (1) hija pass lejn regolamentazzjoni ġenerali u għandha tidħol fis-seħħ b’urġenza, iżda ma tissostitwixxix l-istrumenti kollha meħtieġa li jilqgħu kontra r-riskji finanzjarji u kriminali ta’ dawn il-prodotti finanzjarji.
1.6.
Il-KESE jistieden lill-Kummissjoni tikkunsidra kif għandha tapplika l-pakkett leġiżlattiv għal kanali ta’ ħasil tal-flus barra mis-sistema finanzjarja: is-suq f’xogħlijiet tal-arti u assi ta’ valur għoli; portijiet ħielsa, imħażen doganali u żoni ekonomiċi speċjali; ċerti tranżazzjonijiet kummerċjali jew ta’ kummerċ, investimenti fil-proprjetà immobbli, logħob tal-azzard, eċċ.
Huwa jqis li leġiżlazzjoni Ewropea ġdida hija meħtieġa f’dawn l-oqsma.
1.7.
Il-KESE jipproponi li l-Europol tingħata setgħat akbar u riżorsi suffiċjenti biex tiġġieled il-ħasil tal-flus, il-finanzjament tat-terroriżmu u l-kriminalità organizzata transnazzjonali u tikkoordina l-forzi tal-pulizija nazzjonali f’dawn l-oqsma.
Koordinazzjoni effettiva tal-Uffiċċju tal-Prosekutur Pubbliku Ewropew, li għandha tiġi stabbilita mingħajr dewmien, l-Europol u l-AMLA l-ġdida jistgħu jkunu l-fattur ewlieni għas-suċċess prattiku tal-pakkett leġiżlattiv.
1.8.
Il-KESE jistieden lill-Kummissjoni tinsisti fuq it-traspożizzjoni urġenti fl-Istati Membri kollha tad-Direttiva 2018/1673 tal-Parlament Ewropew u tal-Kunsill (2), li tistabbilixxi definizzjoni komuni tar-reat tal-ħasil tal-flus; u għall-promulgazzjoni ta’ Direttiva ġdida dwar definizzjoni komuni ta’ reati relatati, f’liema direttiva l-pieni korrispondenti għal dawn ir-reati għandhom jinżammu f’ċerti limiti.
1.9.
Il-KESE huwa mħasseb ħafna dwar l-eżistenza fl-UE ta’ numru kbir ta’ “kumpaniji fittizji”, li għandhom rwol ewlieni fil-ħasil tal-flus u fl-evitar tat-taxxa.
Huwa jipproponi li l-awtoritajiet responsabbli bħalissa u s-sistema ta’ sorveljanza integrata futura jistabbilixxu programmi speċifiċi biex jissorveljaw dawn il-kumpaniji, ġestiti minn ċerti ditti legali, kumpaniji ta’ konsulenza jew konsulenti tat-taxxa, sabiex jidentifikaw is-sidien reali tagħhom u dawk responsabbli għat-tranżazzjonijiet tagħhom, u jinvestigaw kwalunkwe reat li jistgħu jwettqu.
1.10.
Il-KESE jistieden lill-Kummissjoni Ewropea teżamina l-possibbiltà li l-AMLA tkun kompletament operattiva, inkluża s-superviżjoni diretta, qabel l-2026.
Fi kwalunkwe każ, il-KESE jistieden lill-istituzzjonijiet kollha involuti biex sadanittant jikkooperaw aktar mill-qrib bejniethom sabiex jimplimentaw il-leġiżlazzjoni eżistenti b’mod aktar effettiv.
1.11.
Il-KESE jqis li huwa neċessarju li titfassal lista ġdida, realistika u veraċi tal-pajjiżi terzi b’riskju kbir, inklużi dawk kollha li jiffaċilitaw il-ħasil tal-flus.
Huwa jipproponi wkoll li l-Kummissjoni Ewropea tadotta regola li l-kumpaniji u l-individwi involuti fil-kriminalità finanzjarja jew fil-ħasil tal-flus għandhom jiġu esklużi mill-proċeduri tal-akkwist pubbliku.
1.12.
Il-KESE jistieden lill-UE u lill-gvernijiet nazzjonali jipproteġu l-ħajja u l-integrità tal-ġurnalisti, tal-impjegati u tal-ħaddiema taċ-ċivil li jirrappurtaw il-korruzzjoni ekonomika u politika, u jqis li d-dewmien fit-traspożizzjoni tad-Direttiva (UE) 2019/1937 tal-Parlament Ewropew u tal-Kunsill (3) mhuwiex aċċettabbli.
2.
Proposta tal-Kummissjoni Ewropea u sfond 2.1.
F’Lulju 2019, il-Kummissjoni Ewropea (KE) ippreżentat il-valutazzjoni tagħha tal-Ġlieda kontra l-Ħasil tal-Flus u l-Finanzjament tat-Terroriżmu (AML/CFT).
Il-Komunikazzjoni u l-erba’ evalwazzjonijiet (4) enfasizzaw nuqqasijiet serji fl-implimentazzjoni tal-leġiżlazzjoni eżistenti u diverġenzi bejn l-Istati Membri fil-qasam tal-AML/CFT.
2.2.
Sabiex tindirizza dawn il-problemi, fis-7 ta’ Mejju 2020, il-Kummissjoni ppubblikat Pjan ta’ Azzjoni dwar l-AML/CFT (5) u nediet konsultazzjoni pubblika dwaru.
Il-Pjan kien ibbażat fuq sitt pilastri: implimentazzjoni effettiva tar-regoli eżistenti; ġabra unika tar-regoli tal-UE; superviżjoni fil-livell tal-UE; appoġġ u kooperazzjoni għall-Unitajiet
(1) (2) (3) (4) (5)
COM(2020) 593 final Id-Direttiva (UE) 2018/1673 tal-Parlament Ewropew u tal-Kunsill tat-23 ta’ Ottubru 2018 dwar il-ġlieda kontra l-ħasil tal-flus permezz tal-liġi kriminali (ĠU L 284, 12.11.2018, p. 22).
Id-Direttiva (UE) 2019/1937 tal-Parlament Ewropew u tal-Kunsill tat-23 ta’ Ottubru 2019 dwar il-protezzjoni ta’ persuni li jirrapportaw dwar ksur tal-liġi tal-Unjoni (ĠU L 305, 26.11.2019, p. 17).
COM(2019) 360 final, COM(2019) 370 final, COM(2019) 371 final u COM(2019) 372 final tal-24.7.2019.
C(2020) 2800.